
МОДЕЛ УГОВОРА

о пружању услуге израдe пројектно техничке документације за санацију полетно слетне стазе, окретнице, рулне стазе, основне стазе, система за одводњавање, кабловске канализације и изградњу рулне стазе и платформе на аеродрому Поникве, ЈН број 7/2021

Закључен између:

1. Наручиоца: 
„Аеродроми Србије“д.о.о. Ниш, Улица ваздухопловаца 24, Ниш, које заступа директор, Михајло Здравковић, рачун бр.200-2837870101033-74 код Банке поштанске штедионице и 840-0000000601723-32 код Управе за трезор,  ПИБ 109362109, матични број 21168734 (у даљем тексту: Наручилац) 

и
2. ................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................, назив банке:......................................,
Телефон:............................Телефакс: .......................................
Е-mail адреса: ______________________
кога заступа................................................................... 
(у даљем тексту: Извршилац услуге) (Попуњава Извршилац услуге)
* ПОДИЗВОЂАЧ (и):
................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ , назив банке:......................................,
Телефон:............................Телефакс:
Е-mail адреса: _______________________
кога заступа................................................................... , са друге стране.
* ЧЛАНОВИ ГРУПЕ ПОНУЂАЧА:
1) ................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ Назив банке:......................................,
Телефон:............................Телефакс:
Е-mail адреса: ___________________
кога заступа................................................................... 
2) ................................................................................................
са седиштем у ............................................, улица .........................................., 
ПИБ:.......................... 
Матични број: ........................................
Број рачуна: ............................................ Назив банке:......................................,
Телефон:............................Телефакс:
Е-mail адреса: _______________________
кога заступа................................................................... 
________________________________________________
 (у даљем тексту:пружалац услуге)

са друге стране.
Основ уговора:
ЈН број: 7/2021
Број и датум одлуке о додели уговора:...............................................
Понуда изабраног понуђача бр. ______ од.............................. 

ПРЕАМБУЛА              

Уговорне стране сагласно констатују:

	да је Наручилац у складу са чл. 52. Закона о јавним набавкама („Сл.гласник РС“, број 91/2019) спровео поступак јавне набавке за набавку услуге - Остала пројектно-техничка документација за потребе Аеродрома Србије д.о.о. Ниш, партија Израда пројектно техничке документације за санацију полетно слетне стазе, окретнице, рулне стазе, основне стазе, система за одводњавање, кабловске канализације и изградњу рулне стазе и платформе на аеродрому Поникве ЈН број 7/2021, ради закључења уговора о јавној набавци, на основу Одлуке о спровођењу поступка јавне набавке број: _______од ________ године;
· да је Наручилац на основу Извештаја о стручној оцени понуда бр. _________ од _________ године, у складу са чланом 146. Закона о јавним набавкама, донео Одлуку о додели уговора _________ од __________ године и прихватио понуду Извршиоца услуге бр. ________ од ___________ године и изабрао Извршиоца услуге за набавку услуга из спроведеног поступка јавне набавке; (Попуњава Наручилац)
· овај Уговор закључује се у складу са:
· Законом о јавним набавкама („Службени гласник РС”, бр.91/2019) и пратећом подзаконском регулативом;
· Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон);
· Законом о облигационим односима („Службени лист СФРЈ“ бр. 29/78, 39/85, 45/89 – одлука УСЈ и 57/89,  „Службени лист СРЈ“ бр. 31/93, „Службени лист СЦГ“ бр. 1/2003 – Уставна повеља); 
· Законом о меници („Сл. лист ФНРЈ“ бр. 104/46, „Сл. лист СФРЈ“ бр 16/65, 54/70 и 57/89, „Сл.лист СРЈ“ бр. 46/96 и „Сл.лист СЦГ“ бр. 1/2003 – Уставна повеља);
· Законом о роковима измирења новчаних обавеза у комерцијалним трансакцијама („Службени гласник РС“ бр.119/2012, 68/2015 и 113/2017);
· другим релевантним прописима.
ПРЕДМЕТ УГОВОРА
Члан 1.
	Предмет овог уговора је услуга израде пројектно техничке документације - Остала пројектно-техничка документација за потребе Аеродрома Србије д.о.о. Ниш, партија Израда пројектно техничке документације за санацију полетно слетне стазе, окретнице, рулне стазе, основне стазе, система за одводњавање, кабловске канализације и изградњу рулне стазе и платформе на аеродрому Поникве (у даљем тексту: услуга), а у свему према понуди Извршиоца бр.___________(у даљем тексту: Понуда) која чини саставни део овог Уговора и Конкурсном документацијом за ову јавну набавку.
Услуга из става 1. овог члана обухвата следеће:

Фаза 1 и фаза 2:
[bookmark: _Hlk67389752][bookmark: _Hlk67390133] -  Припремне радове (геодетски снимак и геомеханички елаборат)
 -  Израду Идејног решења (ИДР) ( предаја идејног решења кроз ЦЕОП ради добијања локацијских услова). 
 -  Израда Идејног пројекта (ИДП) ( предаја идејног пројекта кроз ЦЕОП) са (Студијом оправданости уколико је потребна) и позитивним извештајем о извршеној Техничкој контроли. У саставу Идејног пројекта треба да буде израђен Пројекат  хоризонталне и вертикалне сигнализације;

Фаза 3:
 - Припремне радове (геодетски снимак и геомеханички елаборат)
 - Израду Идејног решења (ИДР) ( предаја идејног решења кроз ЦЕОП ради добијања локацијских услова). У саставу Идејног решења треба да буде израђен Пројекат саобраћаја хоризонталне и вертикалне сигнализације
[bookmark: _Hlk67390365] - Израда Идејног пројекта (ИДП) ( предаја идејног пројеклта кроз ЦЕОП) са Студијом оправданости 
[bookmark: _Hlk67390440] - Израда Пројекта за грађевинску дозволу (ПГД) ( предаја  пројекта кроз ЦЕОП)  са позитивним извештајем о (независно) извршеној техничкој контроли;
 - Израда Пројеката за извођење (ПЗИ) ( предаја  пројекта кроз ЦЕОП)  са прибављеном сагласношћу сагласности Министарства унутрашњих послова (у даљем тексту: МУП) на Пројекат за извођење у погледу мера заштите од пожара.

ЦЕНА
Члан 2.
	Укупна цена за извршење услуга из члана 1. овог уговора је _______________динара без ПДВ, односно _______________динара са ПДВ-ом.

	Порез на додату вредност се обрачунава сходно важећим прописима у Републици Србији.

	Ценом из става 1. овог члана обухваћени су сви трошкови који се односе на реализацију овог уговора, укључујући и трошкове (независне) техничке контроле, изузев административних трошкова на име прибављања неопходних дозвола, сагласности и трошкови ревизионе комисије, које сноси Наручилац. 
Цена из овог члана је фиксна и не може се мењати у току трајања Уговора.

НАЧИН ПЛАЋАЊА

Члан 3.
Наручилац се обавезује да ће плаћање извршити сразмерно степену извршења целокупних уговорних обавеза и то према следећој динамици:
За Фазу 1 и 2
[bookmark: _Hlk67392580]- 20% од укупно понуђене цене након извршених припремних радова и предаје Идејног решења фазе 1 и 2, у року од 15 дана по пријему фактуре на наведени износ;
- 5% од укупно уговорене цене по добијању Локацијских услова од стране Министарства грађевинарства уз све претходно добијене сагласности прописане Законом о планирању и изградњи и осталим важећим актима који регулишу ову област;  у року од 15 дана по пријему фактуре на наведени износ;
[bookmark: _Hlk67392650]- 25% од уговорене цене, након израде и достављања Идејног пројекта (ИДП) и (Студије оправданости уколико је потребна) и извршене Техничке контроле, у чијем саставу је и Пројекат хоризонталне и вертикалне сигнализације у року од 15 дана по пријему фактуре на наведени износ;

За Фазу 3
- 10% од укупно понуђене цене након извршених припремних радова и предаје Идејног решења фазе 3, у року од 15 дана по пријему фактуре на наведени износ;
- 15% од уговорене цене, након израде и достављања Идејног пројекта (ИДП) и Студије оправданости, у чијем саставу је и Пројекат хоризонталне и вертикалне сигнализације у року од 15 дана по пријему фактуре на наведени износ;
- 5% од уговорене цене по добијању позитивног извештаја Ревизионе комисије  о прихватању техничке документације, а у року од 15 дана по пријему фактуре на наведени износ;
- 10% од уговорене цене, након израде и достављања Пројекта за грађевинску дозволу (ПГД), са позитивним извештајем о извршеној техничкој контроли (независног) вршиоца техничке контроле у року од 15 дана по пријему фактуре на наведени износ;
- 10% од укупно понуђене цене, након израде и достављања Пројекта за извођење (ПЗИ),који садржи предмере радова и техничких описа за потребе израде конкурсне документације за набавку радова а у року од 15 дана од предаје фактуре.

РОК ИЗВРШЕЊА УСЛУГА
Члан 4.
	
О увођењу у посао формира се заједнички записник.
Рокови за извршење појединих фаза израде техничке документације су следећи:
Фазе 1,2 и 3 треба радити истовремено.
За Фазу 1 и 2 ( Прибављање Решења о одобрењу за извођење радова )
Припремни радови (геодетски снимак и геомеханички елаборат)
Рок за израду је __________ дана, не дужи од 10 дана. 

Идејнo решењe 
Рок за израду је __________ дана, од завршених припремних радова, не више од 30 календарских дана.
Идејни пројекат 
Рок за израду је __________ дана, од дана објављивања Локацијских услова, не дуже од 50 календарских дана.

За Фазу 3 ( Прибављање Дозволе за градњу)
Припремни радови (геодетски снимак и геомеханички елаборат)
Рок за израду је __________ дана, не дужи од 10 дана 
Идејнo решењe 
Рок за израду је __________ дана, од завршених припремних радова, не више од 30 календарских дана.
Идејни пројекат 
Рок за израду је __________ дана, од дана објављивања Локацијских услова, не дуже од 35 календарских дана.
Пројекат за грађевинску дозволу за исходовање Грађевинске дозволе са извршеном техничком контролом Главних пројеката.
Рок за израду је __________ дана, од дана пријема позитивног извештаја Ревизионе комисије, не дуже од 20 календарских дана.
Пројекат за извођење радова
Рок за израду је __________ дана од добијања грађевинске дозволе, не дуже од 25 календарских дана.

ОБАВЕЗЕ НАРУЧИОЦА
Члан 5.
Наручилац је у обавези да:
· обезбеди приступ предметној локацији, уведе Извршиоца у посао за сваку фазу извршења услуге и обезбеди му све услове за несметано вршење услуге која је предмет овог уговора;
· формира Комисију за праћење реализације Уговора (у даљем тексту: Комисија), која ће размењивати информације са Извршиоцем у писаној форми, вршити стручну контролу свих фаза израде техничке документације и давати налоге, примедбе и сугестије по којима је Извршилац дужан да поступи, без одлагања. Зависно од озбиљности евентуалних примедби, Комисија доноси одлуку о даљој изради техничке документације, односно о наставку рада или о повратку процеса израде техничке документације на претходне активности.

ОБАВЕЗЕ ИЗВРШИОЦА

Члан 6.
Извршилац је у обавези да:
· за потребе Наручиоца изради техничку документацију придржавајући се важеће законске и подзаконске регулативе, техничких стандарда, прописа, правила и критеријума о пружању предметних услуга, а у свему у складу са Понудом и Конкурсном документацијом;
· обезбеди независну техничку контролу Пројекта за грађевинску дозволу кроз ЦЕОП у свему поступи по примедбама надлежних органа и ималаца јавних овлашћења;
· поднесе захтеве кроз ЦЕОП;
· да Комисији омогући спровођење сталног надзора над израдом техничке документације. У свим фазама израде техничке документације, Извршилац је у обавези да сарађује са Комисијом и поступи по примедбама Комисије. Извршилац је у обавези дa cвa cпopнa питaњa и нeдoyмицe paзpeши y дoгoвopy ca Комисијом;
· одговора за исправност, рачунску тачност, потпуност и усаглашеност свих делова предметне техничке документације;
· сву техничку документацију, са графичким прилозима, достави Наручиоцу , као и у електронској форми (текстуални део обавезно у формату doc/docx/xls/xlsx и pdf, графички прилози у формату DWG/DXF и pdf), у свему у складу са важећим Законом о планирању и изградњи, односно Правилником о садржини, начину и поступку израде и начину вршења контроле техничке документације према класи и намени објекта, Правилником о поступку спровођења обједињене процедуре електронским путем, Правилником о техничко-технолошким поступцима за формирање квалификованог електронског потписа и критеријумима које треба да испуне средства за формирање квалификованог електронског потписа;
· достави комплете сређених техничких описа и предмера радова свих фаза без цена у два штампана примерка и у електронској форми (обавезно у формату doc/docx/xls/xlsx и pdf), као прилог за израду конкурсне документације за поступак јавне набавке радова;
· да све измене и допуне које постану неопходне током израде техничке документације, достави Комисији на сагласност. Извршилац ће поступити по евентуалним примедбама органа који дају одређене сагласности или дозволе, односно примедбама добијеним по основу извршене техничке контроле, о свом трошку;
· да достави тражена средства обезбеђења и полису осигурања од професионалне одговорности на начин и у роковима предвиђеним овим уговором.  

Члан 7.
	Извршилац је дужан да, у року од 5 (пет) календарских дана од датума потписивања уговора, Наручиоцу достави решење о именовању Руководиоца пројекта и одговорних пројектанта, који имају исте или боље квалификације од оних дефинисаних Конкурсном документацијом.
Извршилац је у обавези да предложи Главног пројектанта, кога ће Наручилац именовати решењем, а у складу са Законом о планирању и изградњи.
Уколико у току извршења Уговора неко од наведених ангажованих лица престане да ради на предметном Уговору, из било ког разлога, Извршилац ће одмах о томе писаним путем обавестити Наручиоца и доставити на сагласност захтев за замену одговорног пројектанта, уз који ће приложити доказе у складу са захтевима из конкурсне документације.Ако у току извршења Уговора неко до одговорних пројектаната, престане да ради на извршењу Уговора, Наручилац ће прихватити као новог одговорног пројектанта лице које поседује одговарајуће важеће лиценце дефинисане додатним условима Конкурсне документације. Наручилац задржава право да у било ком тренутку писмено уз одоговарајуће образложење захтева промену лица именованог за одговорног пројектанта, а Извршилац је у обавези да без одлагања поступи по захтеву и достави ново решење уз које ће приложити доказе у складу са захтевима из конкурсне документације.

ПРУЖАЊЕ И ПРИМОПРЕДАЈА УСЛУГА

Члан 8.
             У року од највише 15 дана од датума потписивања уговора, Комисија ће увести Извршиоца у посао, након што Извршилац достави захтевано решење из члана 7. овог уговора, Полису из члана 10. Уговора као инструмент обезбеђења из члана 11 уговора. Заводни датум обострано потписаног Записника о увођењу Извршиоца у посао је дан од када почиње да тече рок извршења услуга.
Након извршених услуга Фаза 1 и 2 и Фазе 3 комисија ће саставити и потписати Записник о усвајању и коначној примопредаји техничке документације.

КВАЛИТЕТ И ГАРАНЦИЈЕ
Члан 9.
		Извршилац гарантује за квалитет пружене услуге.
Уколико Наручилац, након примопредаје техничке документације, а током извођења одговарајућих радова, установи преко Надзорног органа или Извођача радова скривене недостатке у предметној техничкој документацији, потребно је да о томе одмах обавести Извршиоца писаним путем.
	У случају из претходног става, Наручилац има право да захтева од Извршиоца да отклони недостатак о сопственом трошку. Наручилац има права да проследи примедбе 36 месеци од дана потписивања Записникао усвајању и коначној примопредаји техничке документације.
	Извршилац је дужан да у року од 7 календарских дана од дана пријема писаног обавештења, отклони недостатке и достави кориговану техничку документацију о сопственом трошку.

ОСИГУРАЊЕ ИЗВРШИОЦА ОД ПРОФЕСИОНАЛНЕ ОДГОВОРНОСТИ

Члан 10.
Извршилац је дужан да, у року од 10 дана од дана потписивања уговора, обезбеди и достави Наручиоцу Полису осигурања од професионалне одговорности (у даљем тексту: Полиса), у складу са чланом 129.а Закона о планирању и изградњи.

Предмет Полисе је професионална одговорност осигураника за штете проузроковане трећим лицима услед грешака и пропуста насталих у обављању послова израде и контроле техничке документације. Овим осигурањем треба да буде покривена професионална одговорност за стручну грешку или пропуст, који настану обављањем послова за које је Извршилац/Осигураник регистрован, а у току реализације уговора и која представља кршење или одступање од постојећих правила струке, утврђених професионалним стандардима и нормативима, односно неизвршење и непоступање са пажњом доброг стручњака, за коју је Извршилац/Осигураник одговоран у складу са законом.
Износ осигуране суме је до 50.000 евра. Важност полисе мора да буде до 1 године од дана обостраног потписивања Записника о усвајању и коначној примопредаји техничке документације. Уколико се продужава рок од три године, Извршилац је у обавези да продужи трајање полисе.
Сума осигурања - максимална обавеза осигуравача у Полиси мора бити дефинисана на следећи начин: 
-„Максимална обавеза осигуравача је сума осигурања по једном штетном догађају и укупно за цео период осигурања“;
-Осигурање мора бити без франшизе односно, у Полиси осигурања од професионалне одговорности мора бити наведено да: Осигураник не учествује у штетном догађају (откупљено учешће осигураника у штетном догађају).

МЕНИЦА ЗА ДОБРО ИЗВРШЕЊЕ ПОСЛА

Члан 11.
У року од 7 дана од дана закључења уговора, Извршилац обезбеђује испуњење свих својих уговорних обавеза средствима финансијског обезбеђења:
- БЛАНКО-СОЛО МЕНИЦА број:________________________________________, оверена печатом и потписом Продавца, СА МЕНИЧНИМ ПИСМОМ, попуњеним и овереним, у коме је уписан износ 10% од вредности уговора из члана 2. без ПДВ-а, а у циљу доброг извршења посла као гаранцију да ће своје обавезе у целости извршити на уговорени начин и у уговореном року.
Меницa се налази код Наручиоца онолико колико траје рок за испуњење обавеза Продавца из овог уговора. Меница се не може вратити Извршиоцу пре истека рока за испуњење обавеза, осим уколико је Извршилац у целости испунио своје  обавезе.
Ако се за време трајања уговора промене рокови за извршење уговорне обавезе, важност менице  за добро извршење посла мора да се продужи.
УГОВОРНА КАЗНА
Члан 12.
У случају да дође до прекорачења рокова извршења услуге из чл. 4. Ставови 1, 2, 3 и 4. и чл. 9. став 4 кривицом Извршиоца, Наручилац може наплати уговорну казну у висини од 0,5% укупне уговорене цене из чл. 2 став 1 овог уговора, за сваки дан закашњења, а највише до 10% укупне уговорене цене из чл. 2 став 1 овог уговора.
Плаћање уговорне казне не ослобађа другу уговорну страну од обавеза које има према Наручиоцу по закљученом уговору. 

КОРИШЋЕЊЕ ДОКУМЕНАТА И ВЛАСНИШТВО НАД ДОКУМЕНТАЦИЈОМ
Члан 13.
Извршилац се обавезује да неће без писане сагласности Наручиоца, објављивати нити чинити доступним трећим лицима документацију и податке који се односе на предмет овог уговора.

Извршилац задржава ауторско право над Техничком документацијом израђеном по овом Уговору, у складу са Законом о ауторским и сродним правима („Службени гласник РС”, бр. 104/09, 99/11, 119/12 и 29/2016 – одлука УС).
Уговорне стране су сагласне да сва техничка документација, даном исплате уговорене цене постаје власништво Наручиоца.

ВИША СИЛА
Члан 14.
Уколико је нека уговорна страна спречена да извршава своје обавезе утврђене овим Уговором из разлога више силе, рок за извршење тих обавеза ће се продужити за време трајања дејства више силе.

Под вишом силом подразумевају се све околност које се изван контроле Наручиоца и друге уговорне стране, укључујући али не ограничавајући се на рат, револуцију, терористичке нападе, озбиљна разарања, експлозије, пожар, поплаву, временске непогоде, сушу, земљотрес, епидемије, карантине, опште бојкоте система земаља из које  извози или производи једна од уговорних страна, штрајкове, доношење уредби и других прописа који спречавају извршење уговорних обавеза, ембарго на превоз, санкције Уједињених нација или друге међународне организације, које онемогућавају, спречавају или ометају извршење обавеза уговорних страна.
Страна која је погођена вишом силом ће, у најкраћем року, обавестити другу уговорну страну у писаној форми о настанку Више силе.
Уколико виша сила траје дуже од 90 (деведесет) дана, уговорне стране ће решити проблем даље реализације Уговора споразумно у најкраћем року. Уколико не могу да постигну споразум у року од 120 (стодвадесет дана) календарских дана након наступања више силе, свака уговорна страна ће имати право да раскине овај Уговор.

РАСКИД УГОВОРА
Члан 15.
Свака од уговорних страна може раскинути овај Уговор у случају да друга страна не извршава своје уговорне обавезе у свему на уговорени начин и у уговореном року, односно у случају да врши битне повреде уговора, у смислу одредаба Закона о облигационим односима.

Страна која жели да раскине уговор сагласно ставу 1. овог члана, дужна је да пре раскида писмено обавести другу страну о кршењу било које уговорне обавезе, да наведе повреду уговорне обавезе и захтев да се то исправи у року од 7 дана од дана достављања писменог обавештења.
Уколико уговорна страна која је одговорна за раскид уговора и чијом је кривицом настала штета, не отклони недостатке, друга уговорна страна има право на раскид уговора. 
Раскидом уговора не престаје евентуална обавеза да се накнади стварна штета проузрокована другој уговорној страни.
Раскид уговора нема утицаја на права и обавеза уговорних страна насталих пре раскида уговора.
Наручилац задржава право да једнострано раскине овај уговор у случају да надлежни орган не одобри пројекат, у ком случају ће уговорне стране регулисати међусобна права и обавезе доспеле до момента раскида Уговора.
Уговорне стране могу споразумно раскинути уговор и то писаним споразумом о раскиду уговора, а којим раскидом ће уговорне стране регулисати међусобна права и обавезе доспеле до момента раскида Уговора.

ПРЕЛАЗНЕ И ЗАВРШНЕ ОДРЕДБЕ
Члан 16.
Осим уколико није другачије дефинисано овим уговором, све информације које се дају у вези са овим уговором ће бити у писаној форми.

Члан 17.
Овај уговор ступа на снагу даном потписивања од стране овлашћених представника обе уговорне стране.

Члан 18.
Уговорне стране су сагласне да за све што овим уговором није предвиђено важе одредбе Закона о облигационим односима, Закон о планирању и изградњи и други важећи прописи који регулишу ову област.

Члан 19.
Све евентуалне спорове у вези овог уговора, уговорне стране ће покушати да реше споразумно, а ако не постигну споразум, сагласне су да за решавање спора буде надлежан Привредни суд у Нишу.

Члан 20.
Овај Уговор сматра се закљученим даном потписивања оба уговарача .

Члан 21.
Овај Уговор је закључен у 4 (четири) истоветних примерака, од којих по 2 (два) примерка припадају свакој уговорној страни.

Напомена: Овај модел уговора представља садржину уговора који ће бити закључен са изабраним понуђачем. Наручилац може одбити понуду, ако понуђач без оправданих разлога одбије да закључи уговор о јавној набавци, након што му је уговор додељен.


